*3. sz. melléklet*

### MŰSZAKI LEÍRÁS

**„Üzemanyag beszerzés üzemanyagkártyával”**

A Józsefvárosi Polgármesteri Hivatal üzemeletetésében lévő gépjárművek működtetéséhez szükséges üzemanyag biztosítása adásvételi szerződés keretében.

Ajánlatkérő a működése során használt gépjárművekhez szükséges benzin, diesel üzemanyagot és ehhez kapcsolódóan üzemanyagkártyákat kíván beszerezni 48 hónapos időtartamra, de legfeljebb a keretösszeg kimerüléséig.

Beszerzendő 95 benzin mennyisége: 13.000 l/év +20%

Beszerzendő diesel mennyisége: 3.000 l/év +20%

A műszaki paramétereket:

Ajánlattevő köteles az üzemanyagok megfelelő minőségét biztosítani:

a) ólmozatlan motorbenzin esetében az MSZ EN 228,

b) dízelgázolaj esetében az MSZ EN 590.

Az üzemanyagoknak meg kell felelniük a motorhajtóanyagok minőségi követelményeiről szóló 30/2011. (VI. 28.) NFM rendeletben foglaltaknak és az egyéb hatályos jogszabályokban foglalt előírásoknak, valamint a Magyarországon mindenkor hatályos szabványok követelményeinek. Az ajánlattévő vállalja, hogy az általa kiszolgált üzemanyagok a rendeltetésszerű használatra alkalmasak, gyártási, szállítási, valamint egyéb hibáktól mentesek, az előírt minőségi követelményeknek megfelelnek.

Ajánlattevőnek a szerződés időtartama alatt a téli időszakban (nov.15-től febr. 28-ig terjedő időszak) biztosítania kell téli (mély dermedéspontú) gázolaj vételezésének lehetőségét, amely -20 °C alatti külső hőmérséklet mellett is lehetővé teszi a gépjármű zavartalan működését.

**Üzemanyagkártya**

Ajánlattevő köteles az Ajánlatkérő üzemanyag vásárlásait készpénzkímélő módon, több kategóriás üzemanyagkártyával biztosítani Ajánlattevő (és a kártyát elfogadó partnerei) üzemanyagtöltő állomásain keresztül Magyarországon.

Mennyiség: 15 db +/- 25 %

A szállítandó teljes mennyiség a szerződés időtartama alatt +/- 25 %-kal változhat.

Az üzemanyagkártyával kapcsolatos műszaki követelmény(ek):

Az üzemanyagkártyáknak vagy forgalmi rendszámra szólónak kell lenniük, vagy rendszám nélküli névre szóló kártya is biztosítandó, Megrendelő igénye szerint.

Az üzemanyagkártyáknak PIN kód használati védettséggel kell rendelkezniük.

Az üzemanyagkártyák üzemanyag vásárlásán kívül egyéb áruvásárlások, illetve szolgáltatások igénybevételét nem biztosíthatják.

Ajánlattevőnek az üzemanyagkártyát díj-, és költségmentesen kell biztosítania, az üzemanyagkártyának nem lehet éves-, tranzakciós-, illetve pótlási vagy egyéb díja vagy költsége.

Ajánlattevőnek rendelkeznie kell folyamatos (0-24 óra) telefonos ügyfélszolgálattal, ahol az elveszett kártyák letiltására is van lehetőség.

Ajánlattevőnek rendelkeznie kell online felülettel, amelyen Ajánlatkérő a kártyahasználatot kontrollálhatja, lekérdezheti, továbbá biztosítja a kártyával kapcsolatos elektronikus ügyintézést is.

Az elektronikus ügyintézés során az ajánlatkérő tudjon információt lekérni kártya alapján, rendszámra, üzemanyag típusra, tranzakció helye szerint, évre; hónapra; napra;óra:perc és aktuális üzemanyag árakra vonatkozóan.

Ajánlattevőnek az igényelendő üzemanyagkártyákra darabonként min. 150.000,- HUF /hó bruttó összegű felhasználható keretet kell biztosítania.

Ajánlattevő a saját üzemanyagkúton biztosított üzemanyagár kedvezményt a kártyát elfogadó partnereknél történő Magyarországi használat esetén is biztosítja.

Online szolgáltatás térítésmentes biztosítása.